
DR 30.11.2009 13 

 
 Walaupun kita memberikan penekanan kepada langkah-langkah yang perlu 
diambil bagi menangani influenza ini. Namun pada masa yang sama kita juga memberikan 
beberapa panduan kepada pelancong dan menyatakan bahawa negara ini adalah antara 
negara yang selamat untuk dilawati. Terima kasih.  

 Dr. Tan Seng Giaw [Kepong]: Tuan Yang di-Pertua soalan tambahan. Bolehkah 
Yang Berhormat terangkan kalau banding dengan Singapura kerana Singapura vaksin itu 
lebih luas digunakan berbanding dengan Malaysia. Juga mengapa kita melantik Ninebio 
untuk membuat vaksin ini? Adakah firma ini yang paling layak, yang paling berkemampuan 
untuk berbuat demikian? Bukankah apabila Ninebio sekarang membuat vaksin dua tiga 
tahun akan datang kita ada vaksin virus H1N2, H1N3 sudah berubah kerana keistimewaan 
virus ini kerana ia boleh berubah dari semasa ke semasa. Bolehkah Yang Berhormat 
sebutkan 400,000 dos ini siapa yang akan kita berikan vaksin ini selain daripada 46,000 dos 
sekarang diberi kepada barisan hadapan?  

 Datuk Rosnah bte Haji Abd. Rashid Shirlin: Terima kasih kepada Yang 
Berhormat Kepong di atas soalan yang dipanjangkan tadi. Yang Berhormat untuk 
pengetahuan Yang Berhormat mengapa kerajaan ataupun khususnya Kementerian 
Kesihatan. Ninebio ini merupakan sebuah syarikat GLC yang telah ditubuhkan khusus bagi 
membuat penyelidikan serta menghasilkan vaksin bagi kegunaan Malaysia dan juga 
negara-negara serantau. Ninebio ini adalah sebuah syarikat sekiranya beroperasi ianya 
mampu untuk menjalankan penyelidikan terhadap genetik virus influenza A H1N1 dan juga 
virus-virus yang baru.   

 Untuk pengetahuan Yang Berhormat penyelidikan adalah penting. Dalam usaha 
untuk menghasilkan sebarang vaksin bagi mengenal pasti ataupun mengesan sebarang 
bentuk mutasi yang berlaku. Hasil daripada influenza tersebut dan ianya mutasi yang 
tersebut boleh digunakan menghasilkan vaksin bagi merawat penyakit-penyakit ataupun 
influenza-influenza yang baru. Untuk pengetahuan Yang Berhormat juga sehingga 26 
November 2009 sejumlah 4,333 anggota barisan hadapan telah diberikan suntikan vaksin 
H1N1 ini.  

■1100 

Saya akan berikan pecahan mengikut negeri sekiranya diperlukan oleh Yang 
Berhormat. Namun seperti yang saya katakan tadi, selain daripada pasukan barisan 
hadapan, mereka yang akan mendapat prioriti, dari segi keutamaan bagi mendapatkan 
virus-virus ini adalah terdiri daripada mereka yang berisiko tinggi iaitu pesakit-pesakit 
diabetes, kanak-kanak yang berumur kurang daripada lima tahun dan wanita-wanita hamil.  

Untuk pengetahuan Yang Berhormat juga, pemberian vaksin kepada wanita hamil, 
pemberian vaksin H1N1 ini adalah selamat sekiranya kita berikan kepada wanita yang 
sedang hamil. Jadi Yang Berhormat, sebenarnya secara dasarnya, kerajaan telah 
mengambil langkah-langkah di mana sekiranya jumlah 400,000 dos ini tidak mencukupi, 
kita akan bersedia untuk membuat tempahan selanjutnya mengikut keadaan semasa. 
Terima kasih Yang Berhormat.  

Dr. Mohd. Hatta bin Md. Ramli [Kuala Krai]: Tuan Yang di-Pertua, soalan. 
Keselamatan vaksin dilaporkan semalam. Kanada ada bahayanya, dilaporkan.  

Timbalan Yang di-Pertua [Datuk Dr. Haji Wan Junaidi Tuanku Jaafar]: Yang 
Berhormat, saya tahu, Yang Berhormat. Kita hendak rendahkan sedikit publisiti soal H1N1 
ini, Yang Berhormat. Sebenarnya, saya banyak berbincang dengan expert di Malaysia dan 
juga di Australia cara kita menangani banyak sangat publisiti untuk individu.  

Dr. Mohd. Hatta bin Md. Ramli [Kuala Krai]: Vaksin ini dilaporkan berbahaya, 
semalam.  

Timbalan Yang di-Pertua [Datuk Dr. Haji Wan Junaidi Tuanku Jaafar]: Yang 
Berhormat, tidak perlu lagi.  

Dr. Mohd. Hatta bin Md. Ramli [Kuala Krai]: Berita Malaysia keluar tentang 
bahayanya di Kanada.  
 



Walaupun kita memberikan penekanan kepada langkah-langkah yang perlu diambil bagi menangani influenza ini. Namun pada masa yang sama kita juga memberikan beberapa panduan kepada pelancong dan menyatakan bahawa negara ini adalah antara negara yang selamat untuk dilawati. Terima kasih. Dr. Tan Seng Giaw [Kepong]: Tuan Yang di-Pertua soalan tambahan. Bolehkah Yang Berhormat terangkan kalau banding dengan Singapura kerana Singapura vaksin itu lebih luas digunakan berbanding dengan Malaysia. Juga mengapa kita melantik Ninebio untuk membuat vaksin ini? Adakah firma ini yang paling layak, yang paling berkemampuan untuk berbuat demikian? Bukankah apabila Ninebio sekarang membuat vaksin dua tiga tahun akan datang kita ada vaksin virus H1N2, H1N3 sudah berubah kerana keistimewaan virus ini kerana ia boleh berubah dari semasa ke semasa. Bolehkah Yang Berhormat sebutkan 400,000 dos ini siapa yang akan kita berikan vaksin ini selain daripada 46,000 dos sekarang diberi kepada barisan hadapan?. Datuk Rosnah bte Haji Abd. Rashid Shirlin: Terima kasih kepada Yang Berhormat Kepong di atas soalan yang dipanjangkan tadi. Yang Berhormat untuk pengetahuan Yang Berhormat mengapa kerajaan ataupun khususnya Kementerian Kesihatan. Ninebio ini merupakan sebuah syarikat GLC yang telah ditubuhkan khusus bagi membuat penyelidikan serta menghasilkan vaksin bagi kegunaan Malaysia dan juga negara-negara serantau. Ninebio ini adalah sebuah syarikat sekiranya beroperasi ianya mampu untuk menjalankan penyelidikan terhadap genetik virus influenza A H1N1 dan juga virus-virus yang baru. Untuk pengetahuan Yang Berhormat penyelidikan adalah penting. Dalam usaha untuk menghasilkan sebarang vaksin bagi mengenal pasti ataupun mengesan sebarang bentuk mutasi yang berlaku. Hasil daripada influenza tersebut dan ianya mutasi yang tersebut boleh digunakan menghasilkan vaksin bagi merawat penyakit-penyakit ataupun influenza-influenza yang baru. Untuk pengetahuan Yang Berhormat juga sehingga 26 November 2009 sejumlah 4,333 anggota barisan hadapan telah diberikan suntikan vaksin H1N1 ini. #1100. Saya akan berikan pecahan mengikut negeri sekiranya diperlukan oleh Yang Berhormat. Namun seperti yang saya katakan tadi, selain daripada pasukan barisan hadapan, mereka yang akan mendapat prioriti, dari segi keutamaan bagi mendapatkan virus-virus ini adalah terdiri daripada mereka yang berisiko tinggi iaitu pesakit-pesakit diabetes, kanak-kanak yang berumur kurang daripada lima tahun dan wanita-wanita hamil. Untuk pengetahuan Yang Berhormat juga, pemberian vaksin kepada wanita hamil, pemberian vaksin H1N1 ini adalah selamat sekiranya kita berikan kepada wanita yang sedang hamil. Jadi Yang Berhormat, sebenarnya secara dasarnya, kerajaan telah mengambil langkah-langkah di mana sekiranya jumlah 400,000 dos ini tidak mencukupi, kita akan bersedia untuk membuat tempahan selanjutnya mengikut keadaan semasa. Terima kasih Yang Berhormat. Dr. Mohd. Hatta bin Md. Ramli [Kuala Krai]: Tuan Yang di-Pertua, soalan. Keselamatan vaksin dilaporkan semalam. Kanada ada bahayanya, dilaporkan. Timbalan Yang di-Pertua [Datuk Dr. Haji Wan Junaidi Tuanku Jaafar]: Yang Berhormat, saya tahu, Yang Berhormat. Kita hendak rendahkan sedikit publisiti soal H1N1 ini, Yang Berhormat. Sebenarnya, saya banyak berbincang dengan expert di Malaysia dan juga di Australia cara kita menangani banyak sangat publisiti untuk individu. Dr. Mohd. Hatta bin Md. Ramli [Kuala Krai]: Vaksin ini dilaporkan berbahaya, semalam. Timbalan Yang di-Pertua [Datuk Dr. Haji Wan Junaidi Tuanku Jaafar]: Yang Berhormat, tidak perlu lagi. Dr. Mohd. Hatta bin Md. Ramli [Kuala Krai]: Berita Malaysia keluar tentang bahayanya di Kanada.